Kommissionens beslutning

af 17. juli 2003

om ændring af beslutning 2000/96/EF vedrørende drift af sygdomsspecifikke overvågningsnet

(meddelt under nummer K(2003) 2522)

(EØS-relevant tekst)

(2003/542/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets beslutning nr. 2119/98/EF af 24. september 1998 om oprettelse af et net til epidemiologisk overvågning af og kontrol med overførbare sygdomme i Fællesskabet(1), særlig artikel 3, litra a) til e), og

ud fra følgende betragtninger:

(1) I Kommissionens beslutning 2000/96/EF af 22. december 1999 om, hvilke overførbare sygdomme EF-nettet gradvis skal dække i henhold til Europa-Parlamentets og Rådets beslutning nr. 2119/98/EF(2), er der opstillet en liste over de overførbare sygdomme og særlige sundhedsspørgsmål, der gradvis skal dækkes af den epidemiologiske overvågning.

(2) Det er nødvendigt at specificere, for hvilke overførbare sygdomme og særlige sundhedsspørgsmål der allerede er etableret sygdomsspecifikke overvågningsnet for at sikre, at de pågældende net fungerer effektivt, samt at de instanser/myndigheder, der er udpeget, er opmærksomme på deres ansvar.

(3) Hver medlemsstat bør udnævne kontaktorganer, som kan være institutioner, afdelinger eller andre organer, for at sikre, at EF-nettet regelmæssigt og uden forsinkelse får meddelelse om hændelser, data, statistik og oplysninger om overførbare sygdomme og særlige sundhedsspørgsmål, som dækkes af sygdomsspecifikke overvågningsnet. Et af disse kontaktorganer (eller et andet relevant organ) skal fungere som koordinator.

(4) Procedurerne for driften af det sygdomsspecifikke overvågningsnet bør meddeles til EF-nettet, med henblik på at forbedre sammenlignelighed og kompatibilitet af data.

(5) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat ved artikel 7 i beslutning nr. 2219/98/EF -

VEDTAGET FØLGENDE BESLUTNING:

Artikel 1

I beslutning 2000/96/EF foretages følgende ændringer:

1) I artikel 4 bliver den nuværende tekst artiklens stk. 1 og følgende indsættes som stk. 2:

"2. De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk i bilag I.

Medlemsstaterne angiver via de instanser/myndigheder, de har udpeget, for hvert sygdomsspecifikt overvågningsnet et kontaktorgan, som får til opgave at være deres nationale repræsentant med henblik på at formidle informationer og data i henhold til artikel 3 og 4 i beslutning nr. 2119/98/EF.

Hvert sygdomsspecifikt overvågningsnet vil indsamle relevante overvågningsdata og -informationer, sikre koordinering og vil uden forsinkelse indberette disse til EF-nettet.

Det sygdomsspecifikke overvågningsnet vil endvidere informere EF-nettet om procedurerne for driften af det sygdomsspecifikke overvågningsnet, som mindst skal omfatte emnerne omhandlet i bilag III."

2) Bilagene til beslutning 2000/96/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. juli 2003.

På Kommissionens vegne

David Byrne

Medlem af Kommissionen

(1) EFT L 268 af 3.10.1998, s. 1.

(2) EFT L 28 af 3.2.2000, s. 50.

BILAG

Bilagene til beslutning 2000/96/EF ændres således:

1) Bilag I affattes således:

"BILAG I

1. OVERFØRBARE SYGDOMME OG SÆRLIGE SUNDHEDSSPØRGSMÅL, SOM EF-NETTET GRADVIS SKAL DÆKKE

1.1. Epidemiologisk overvågning inden for EF-nettet af de overførbare sygdomme/sundhedsspørgsmål, der er anført i dette bilag, foregår ved hjælp af standardiseret indsamling og analyse af data på en måde, der fastlægges for hver enkelt overførbar sygdom/sundhedsspørgsmål, når specifikke EF-overvågningsnet bliver etableret

2. SYGDOMME

2.1. Sygdomme, som kan forebygges ved vaccination

Difteri

Infektioner med Haemophilus influenza type B(1)

Influenza(2)

Mæslinger(3)

Fåresyge

Kighoste(4)

Børnelammelse

Røde hunde

Kopper

Stivkrampe (tetanus)

2.2. Seksuelt overførte sygdomme

Chlamydia-infektioner

Gonokok-infektioner

HIV-infektion(5)

Syfilis

2.3. Viral hepatitis

Hepatitis A

Hepatitis B

Hepatitis C

2.4. Levnedsmiddel- og vandbårne sygdomme og sygdomme, som hidrører fra miljøet

Miltbrand (antrax)

Botulisme

Campylobacteriose

Cryptosporidiose

Giardiasis

Infektion med E. coli(6)

Leptospirose

Listeriose

Salmonellose(7)

Shigellose

Toxoplasmose

Trichinose

Yersiniose

2.5. Andre sygdomme

2.5.1. Sygdomme, som overføres via ikke-konventionelle agenser

Transmissible spongiforme encephalopatier - variant Creutzfeld-Jakobs sygdom(8)

2.5.2. Luftbårne sygdomme

Legionellose(9)

Meningokok-sygdomme(10)

Pneumokok-infektioner

Tuberkulose(11)

2.5.3. Zoonoser (undtagen dem, der er omhandlet i punkt 2.4)

Brucellose

Echinococcose

Rabies

Q-feber

Tularæmi

2.5.4. Alvorlige udefra kommende sygdomme

Kolera

Malaria

Pest

Virale hæmoragiske febre(12)

3. SÆRLIGE SUNDHEDSSPØRGSMÅL

3.1. Nosokomielle infektioner

3.2. Antimikrobiel resistens(13)

(1) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(2) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(3) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(4) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(5) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(6) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(7) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(8) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(9) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(10) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(11) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(12) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk.

(13) De overførbare sygdomme og særlige sundhedsspørgsmål, for hvilke der er etableret et sygdomsspecifikt overvågningsnet, er markeret med en asterisk."

2) Følgende bilag III tilføjes:

"BILAG III

Emner, der skal indgå i procedurerne for driften af sygdomsspecifikke overvågningsnet, som skal meddeles EF-nettet, som henvist til i artikel 4.2

1) Koordinatorens rolle og beslutningsprocessen

2) Administration af og tilsyn med projektstyring

3) Definitioner af tilfælde, art og type data, der skal indsamles

4) Dataforvaltning og -beskyttelse, herunder aktindsigt og tavshedspligt

5) Oplysning om, hvordan data gøres sammenlignelige og kompatible (kvalitetskrav og datavalidering)

6) Relevante teknikker og procedurer til at formidle og analysere data på EF-plan (dataformidling og rapportering)

7) Foreslået indsats på folkesundhedsområdet, procedurer til bekæmpelse af infektioner samt laboratorieprocedurer."